August 28, 2020, 12 months ago 0 Alfred Sant huwa r-rapporteur għall-Grupp S&D fil-Parlament Ewropew għal rapport intitolat "Iktar żvilupp fit-Twaqqif ta' Suq Kapitali Wieħed Ewropew: titjib fl-aċċess għall-finanzjament tas-suq tal-kapital, partikolarment mill-SMEs, lejn iktar parteċipazzjoni tal-investituri". Bħala rapporteur, Alfred Sant ilu jiltaqa' mal-partijiet interessati permezz ta' konferenzi virtwali matul ix-xhur li għaddew bil-għan li jibni pożizzjoni b'saħħitha favur il-kawża tal-investituri żgħar u ta' kumpaniji żgħar. B'dan ir-rapport ta' inizjattiva, il-Parlament Ewropew qed jitlob lill-Kummissjoni Ewropea tressaq proposta leġiżlattiva dwar il-kwistjoni ta' aċċess aħjar għall-finanzi għall-SMEs, sabiex ma jkollhomx jibbażaw l-ħin kollu fuq self bankarju. Ħamsa u erbgħin emenda ġew imressqa biex ikunu enfasizzati numru ta' oqsma ewlenin bħall-ħtieġa ta' ambjent regolatorju, li jtaffi r-riskji għall-istabbiltà finanzjarja u jipproteġi l-interessi tal-investituri fil-livell tal-konsumatur, pensjonanti u konsumaturi. L-emendi għandhom l-għan ukoll li jappoġġjaw miżuri li jippromwovu l-ħtieġa ta' aċċess ugwali għall-opportunitajiet ta' finanzjament u investiment madwar l-UE, kemm f'reġjuni ewlenin kif ukoll f'dawk periferali bl-istess mod. It-twaqqif ta' Suq Kapitali Wieħed Ewropew għandhu l-għan li tiffaċilita lill-kumpaniji tal-UE sabiex jiksbu l-fondi li għandhom bżonn biex jikbru minn investituri individwali u istituzzjonali fis-suq uniku Ewropew. L-abbozz tar-rapport ġie ppreżentat għall-ewwel darba f'Ġunju u se jiġi vvutat fil-Kumitat għall-Affarijiet Ekonomiċi u Monetarji fil-Parlament Ewropew matul il-ġimgħa tas-7 ta' Settembru. Alfred Sant jappoġġja investituri żgħar bħala Rapporteur għall-Grupp S&D dwar is-Suq Kapitali Wieħed Ewropew Alfred Sant huwa r-rapporteur għall-Grupp S&D fil-Parlament Ewropew għal rapport intitolat "Iktar żvilupp fit-Twaqqif ta' Suq Kapitali Wieħed Ewropew: titjib … Read More Alfred Sant maħtur Membru tas-Sottokumitat tat-Taxxa tal-Parlament Ewropew L-Ewroparlamentari Laburista Alfred Sant inħatar membru tal-FISC, is-sottokumitat tat-taxxa permanenti tal-kumitat għall-Affarijiet Ekonomiċi u Monetarji fil-Parlament Ewropew. FISC reċentement inħoloq … Read More L-Ewroparlamentari Laburisti jingħaqdu biex jappoġġjaw l-interpreti freelance tal-Malti L-Ewroparlamentari Laburisti għamlu rappreżentazzjonijiet flimkien mal-Parlament Ewropew u mal-Kummissjoni Ewropea f'isem interpreti freelance tal-lingwa Maltija li d-dħul tagħhom kellu impatt … Read More Il-Kummissjoni Ewropea tissorvelja t-tnaqqis tas-servizzi bankarji wara pressjoni minn Alfred Sant Il-Kummissjoni Ewropea wieġbet għal mistoqsija parlamentari tal-Ewroparlamentari Alfred Sant li fiha huwa talab spjegazzjoni dwar dak li qed isir biex … Read More